Adrian Tatu, un individ din Galaţi care susţine că este medic şi colaborator al Serviciului Român de Informaţii, a lansat în spaţiul virtual un document de-a dreptul şocant, ce conţine embema SRI şi o ştampilă cu însemnele serviciului de informaţii. Bărbatul este convins că România este ţinta unui atac fără precendent, iar persoanele care au secătuit ţara sunt agenţii secreţi Sandra Romain, Titus Steel şi Lea Lexis. În viziunea "doctorului Tatu", aceştia au atacat extrem de subtil: au realizat multe filme porno, bărbaţii au ajuns să se masturbeze, în loc să facă sex cu nevestele, iar natalitatea a scăzut îngrijorător.

Chiar dacă "dr. Tatu" pare un caz potrivit pentru Săpoca sau Bălăceanca, cu siguranţă va ajunge înainte prin biroul procurorilor. Nu pentru că a ridicat-o pe Sandra Romain la rang de spion, ci pentru că a folosit, ilegal, însemnele unei instituţii.